हादरारि थि आयेनारि सिबिथाय बिगोमा (एन.ए.एल.एस.ए. NALSA ) या थि आयेनारि सिबिथाय बिगोमा एक्ट 1987 नि सिङाव लोरबां थाखोनि समाजनो बेसेन नाङि थि आयेनारि सिबिथाय आरो दावराव दावसि जानायखौ बोस्रांना गोजोन लाबोनो थाखाय सुबुं आदालत दानो होयो। एन.ए.एल.एस.ए.आ गोदान दिल्लियाव दं। एन.ए.एल.एस.ए.( NALSA )नि बिथांखिफोर आरो बिथोनफोरा खामानियाव फैनाय बादियै सुबुंनो बेसेन नाङि सिबिथाय होनो थाखाय गंफ्रोम राइजोआव मावफुंनो हानाय बादियै सुबुं आदालत राइजो थि आयेनारि सिबिथाय बोगोमाखौ दानाय जादों। राइजो थि आयेनारि सिबिथाय बिगोमाखौ गोजौ बिजिरसालिनि मान गोनां गाहाय बिजिरगिरिया दैदेनो। बिथाङानो राइजो थि आयेनारि सिबिथाय बिगोमानि गाहाय बानजायगिरि। गंफ्रोम जिल्लायाव जिल्ला थि आयेनारि सिबिथाय बिगोमाखौ जिल्लायाव थि आयेनारि सिबिथाय हाबाफारिफोरखौ मावफुंनो दानाय जादों। जिल्ला थि आयेनारि सिबिथाय बिगोमाखौ गंफ्रोम जिल्ला बिजिरसालियाव फसंफानाय जादों आरो जिल्लानि जिल्ला बिजिरगिरिया मासिगिरि।